Uredba Komisije (ES) št. 538/2000

z dne 13. marca 2000

o spremembi Uredbe (ES) št. 1599/97 o podrobnih pravilih za uporabo sistema minimalnih uvoznih cen za nekatero jagodičje, s poreklom iz Bolgarije, Madžarske, Poljske, Romunije, Slovaške, Češke republike, Estonije in Litve, in o razveljavitvi uredb (EGS) št. 1226/92 in (ES) št. 2479/96

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 1999/790/ES z dne 18. maja 1998 o sklenitvi protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani in Republiko Latvijo na drugi strani, ob upoštevanju pristopa Republike Avstrije, Republike Finske in Kraljevine Švedske k Evropski uniji in rezultatov urugvajskega kroga pogajanj o kmetijstvu, vključno z izboljšavami obstoječih preferencialnih dogovorov [1], in zlasti člena 2(1) Sklepa,

ob upoštevanju naslednjega:

(1) Treba je določiti podrobna pravila za uporabo sistema minimalnih uvoznih cen za nekatero jagodičje, s poreklom iz Latvije, namenjeno predelavi, kakor določa navedeni protokol z začetkom veljavnosti dne 1. marca 2000 [2]. Sistem je enak tistemu, ki velja za nekatero jagodičje, s poreklom iz Bolgarije, Madžarske, Poljske, Romunije, Slovaške, Češke republike, Estonije in Litve, za katerega so podrobna pravila določena z Uredbo Komisije (ES) št. 1599/97 [3], kakor je bila spremenjena z Uredbo (ES) št. 2371/1999 [4]. Zaradi poenostavitve je treba podrobna pravila za uporabo navedenih uvoznih režimov vključiti v isto uredbo in s tem razširiti uporabo Uredbe (ES) št. 1599/97, da bo vključevala tudi proizvode, s poreklom iz Latvije.

(2) Ta uvozni režimi nadomeščajo tiste, ki jih določa Uredba Sveta (ES) št. 1926/96 [5]. Zato je treba razveljaviti Uredbo Komisije (ES) št. 2479/96 [6] o podrobnih pravilih za uporabo sistema minimalnih uvoznih cen za nekatero jagodičje, s poreklom iz Latvije, in o določitvi minimalnih uvoznih cen, kakor je bila nazadnje spremenjena z Uredbo (ES) št. 2371/1999.

(3) Sporočanje podatkov držav članic o uvozu iz Latvije iz člena 5 Uredbe (ES) št. 1599/97 nadomešča tisto, ki ga določa Uredba Komisije (EGS) št. 1226/92 z dne 13. maja 1992 o sporočanju držav članic Komisiji v zvezi s podatki o uvozu nekaterih proizvodov, predelanih iz sadja in zelenjave [7], kakor je bila nazadnje spremenjena z Uredbo (ES) št. 2480/96 [8]. Uredba (EGS) št. 1226/92 se razveljavi.

(4) Prilagoditveni protokoli začnejo veljati dne 1. marca 2000, tako da se mora ta uredba takrat začeti uporabljati.

(5) Ukrepi, predvideni s to uredbo, so v skladu z mnenjem Upravljalnega odbora za proizvode, predelane iz svežega sadja in zelenjave –

SPREJELA NASLEDNJO UREDBO:

Člen 1

Uredba (ES) št. 1599/97 se spremeni:

(1) Naslov se nadomesti:

"Uredba Komisije (ES) št. 1599/97 z dne 28. julija 1997 o podrobnih pravilih za uporabo sistema minimalnih uvoznih cen za nekatero jagodičje, s poreklom iz Bolgarije, Madžarske, Poljske, Romunije, Slovaške, Češke republike, Estonije, Latvije in Litve"

.

(2) Člen 5(4) se črta.

(3) Priloga se nadomesti s Prilogo k tej uredbi.

Člen 2

Uredbi (EGS) št. 1226/92 in (ES) št. 2479/96 se razveljavita.

Člen 3

Ta uredba začne veljati z dnem objave v Uradnem listu Evropskih skupnosti.

Uporablja se od 1. marca 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. marca 2000

Za Komisijo

Franz Fischler

Član Komisije

[1] UL L 317, 10.12.1999, str. 1.

[2] UL L 29, 4.2.2000, str. 29.

[3] UL L 216, 8.8.1997, str. 63.

[4] UL L 286, 9.11.1999, str. 8.

[5] UL L 254, 8.10.1996, str. 1.

[6] UL L 335, 24.12.1996, str. 25.

[7] UL L 128, 14.5.1992, str. 18.

[8] UL L 335, 24.12.1996, str. 28.

--------------------------------------------------

PRILOGA

PRILOGA

Minimalne uvozne cene

(EUR 100/kg net) |

Oznaka KN | Oznaka TARIC | Opis | Bolgarija | Madžarska | Poljska | Romunija | Slovaška | Češka republika | Estonija | Latvija | Litva |

ex081010 | – | Jagode za predelavo | 51,4 | – | – | 51,4 | – | – | 51,4 | – | – |

ex08102010 | – | Maline za predelavo | 63,1 | 63,1 | 63,1 | 63,1 | 63,1 | 63,1 | – | – | – |

ex08103010 | – | Črni ribez za predelavo | 38,5 | 38,5 | 38,5 | 38,5 | 38,5 | 38,5 | 38,5 | – | 38,5 |

ex08103030 | – | Rdeči ribez za predelavo | 23,3 | 23,3 | 23,3 | 23,3 | 23,3 | 23,3 | 23,3 | – | – |

ex08111011 | 08111011*10 | Zamrznjene jagode z dodatkom sladkorja ali drugih sladil, z vsebnostjo sladkorja, ki presega 13% mase, celo sadje | – | – | 75,0 | – | – | – | 75,0 | 75,0 | – |

08111011*90 | Zamrznjene jagode z dodatkom sladkorja ali drugih sladil, z vsebnostjo sladkorja, ki presega 13% mase, drugo | – | – | 57,6 | – | – | – | 57,6 | 57,6 | – |

ex08111019 | 08111019*10 | Zamrznjene jagode z dodatkom sladkorja ali drugih sladil, z vsebnostjo sladkorja, ki ne presega 13% mase, celo sadje | – | – | 75,0 | – | – | – | 75,0 | 75,0 | – |

08111019*90 | Zamrznjene jagode z dodatkom sladkorja ali drugih sladil, z vsebnostjo sladkorja, ki ne presega 13% mase, drugo | – | – | 57,6 | – | – | – | 57,6 | 57,6 | – |

ex08111090 | 08111090*10 | Zamrznjene jagode brez dodatka sladkorja ali drugih sladil, celo sadje | 75,0 | 75,0 | 75,0 | 75,5 | 75,0 | 75,0 | 75,0 | 75,0 | – |

08111090*90 | Zamrznjene jagode brez dodatka sladkorja ali drugih sladil, drugo | 57,6 | 57,6 | 57,6 | 57,6 | 57,6 | 57,6 | 57,6 | 57,6 | – |

ex08112019 | 08112019*11 | Zamrznjene maline z dodatkom sladkorja ali drugih sladil, z vsebnostjo sladkorja, ki ne presega 13% mase, celo sadje | – | 99,5 | 99,5 | – | 99,5 | 99,5 | 99,5 | – | – |

08112019*19 | Zamrznjene maline z dodatkom sladkorja ali drugih sladil, z vsebnostjo sladkorja, ki ne presega 13% mase, celo sadje | – | 79,6 | 79,6 | – | 79,6 | 79,6 | 79,6 | – | – |

ex08112031 | 08112031*10 | Zamrznjene maline brez dodatka sladkorja ali drugih sladil, celo sadje | 99,5 | 99,5 | 99,5 | 99,5 | 99,5 | 99,5 | 99,5 | – | – |

08112031*90 | Zamrznjene maline brez dodatka sladkorja ali drugih sladil, drugo | 79,6 | 79,6 | 79,6 | 79,6 | 79,6 | 79,6 | 79,6 | – | – |

ex08112039 | 08112039*10 | Zamrznjeni črni ribez brez dodatka sladkorja ali drugih sladil, brez pecljev | – | 62,8 | 62,8 | 62,8 | 62,8 | 62,8 | 62,8 | – | – |

08112039*90 | Zamrznjeni črni ribez brez dodatka sladkorja ali drugih sladil, drugo | – | 44,8 | 44,8 | 44,8 | 44,8 | 44,8 | 44,8 | – | – |

ex08112051 | 08112051*10 | Zamrznjeni rdeči ribez brez dodatka sladkorja ali drugih sladil, brez pecljev | – | 39,0 | 39,0 | – | 39,0 | 39,0 | 39,0 | – | – |

08112051*90 | Zamrznjeni rdeči ribez brez dodatka sladkorja ali drugih sladil, drugo | – | 29,5 | 29,5 | – | 29,5 | 29,5 | 29,5 | – | – |

--------------------------------------------------